**МЕДИЦИНСКИЯТ ФАКУЛТЕТ НА**

**СОФИЙСКИ УНИВЕРСИТЕТ „СВ. КЛИМЕНТ ОХРИДСКИ"**

**ОБЯВЯВА**

**К О Н К У Р С**

за подбор на млади учени (МУ)[[1]](#footnote-1) и постдокторанти (ПД)[[2]](#footnote-2), които да бъдат финансирани по програмата на МОН „Млади учени и постдокторанти – 2“ от средствата, отпуснати на Медицинския факултет към СУ със заповед на Ректора на СУ „Св. Климент Охридски“ № РД 19-256/20.07.2022 г. в следните категории:

|  |  |  |  |  |
| --- | --- | --- | --- | --- |
| **Категория** | **МУ,****които работят на трудов договор в СУ** | **МУ,****които не работят на трудов договор в СУ** | **ПД,****които работят на трудов договор в СУ** | **ПД,****които не работят на трудов договор в СУ** |
| Изисквания за образование  | Придобита първа ОКС „магистър“**не по-рано от 31.12.2013 г.**  | Придобита първа ОКС „магистър“**не по-рано от 31.12.2013 г.** | Придобита ОНС „доктор“**не по-рано от 31.12.2018 г.**  | Придобита ОНС „доктор“**не по-рано от 31.12.2018 г.** |
| Трудови правоотношения със СУ към момента на кандидатстване  | Актуален трудов договор със СУ  | Нямат трудов договор към СУ към момента на кандидатстване | Актуален трудов договор със СУ  | Нямат трудов договор към СУ към момента на кандидатстване |
| Тип на трудовия договор, който ще бъде сключен със СУ | Допълнителен трудов договор или допълнително споразумение в СУ – 4 ч. на ден  | Срочен трудов договор като изследовател R1 за изпълнение на конкретна научноизследовател-ска задача, описана в проектното предложение, след успешно издържан конкурс – 4 ч. на ден | Допълнителен трудов договор или допълнително споразумение в СУ – 4 ч. на ден  | Срочен трудов договор като изследовател R2 (постдокторант) за изпълнение на конкретна научноизследовател-ска задача, описана в проектното предложение, след успешно издържан конкурс – 4 ч. на ден |
| Допустими разходи за месечни възнаграждения[[3]](#footnote-3) | До 800 лв. с включени осигуровки от работодателя | До 600 лв. с включени осигуровки от работодателя | до 85 % от общата сума на гранта:до 800 лв. с включени осигуровки от работодателя | до 85 % от общата сума на гранта:до 1500 лв. с включени осигуровки от работодателя |
| Период на договора  | В зависимост от резултатите от конкурса и определеното възнаграждение за минимум 6 месеца в периода 01.10.2022 г. – 30.11.2023 г. |

Размерът на възнагражденията на одобрените кандидати ще бъде определен в съответствие Заповедта на министъра на образованието и науката РД-09-3450/30.06.2022 – Указания за изпълнение на Програмата и с размера на предоставения бюджет на МФ.

Постдокторант, който отговаря на критериите за млад учен, кандидатства само в категорията „постдокторант“.

**Необходими документи за кандидатстване:**

* Заявление по образец с изискваните приложения към него;
* Попълнен формуляр за проектно предложение, което да отговаря на следните изисквания: да е в актуална тематика и на високо научно ниво, да е представена детайлна работна програма за периода на проекта и подробен финансов план, придружен с обосновка. **Предложението се подава на български и/или на английски език**.
* Декларация по образец.

**Срок за подаване на документите: *до 13 септември 2022 г.***

Документите се подават по електронен път на адрес: gzlateva@uni-sofia.bg, като кандидатите получават потвърждение за получаването им, както и подписани на хартиен носител в Деканата на МФ – стая № 1, инспектор Галина Пашова.

***Етапи на конкурса:***

1. Преглед на документите на кандидатите и допускане до етапа на оценка на тези, които отговарят на условията за допустимост;
2. Оценка на кандидатите съгласно картата за оценка**;**
3. Класиране на кандидатите;
4. Уведомяване на одобрените кандидати – до 16.09.2022 г.;
5. Назначаване на одобрените изследователи за извършване на дейностите по програмата от 01.10.2022 г.

Вътрешни правила за работа в МФ на СУ „Св. Кл. Охридски“ по НП „Млади учени и постдокторанти“

Сведения за програмата на МОН „Млади учени и постдокторанти" могат да се намерят на <https://web.mon.bg/bg/101140>

1. „Млад учен“ е лице, което извършва научноизследователска и научно-образователна дейност във висше училище и/или научна организация след придобиване на първа ОКС „магистър“, но не по-късно от 10 години след придобиването ѝ. През целия период на участието си в програмата кандидатите трябва да отговарят на определението за млад учен. [↑](#footnote-ref-1)
2. „Постдокторант“ е учен, който е придобил първа ОНС „доктор“, но не повече от пет години след придобиването ѝ. През целия период на участието си в програмата кандидатите трябва да отговарят на определението за постдокторант. [↑](#footnote-ref-2)
3. до 20% от цялата сума на **гранта за МУ** може да се използва за командировки, закупуване на материали, консумативи, специализирано оборудване, информационни продукти, компютри, принтери и др. До 85% от **грантовете за ПД** могат да се използват за месечно възнаграждение, като се допуска до 15% от средствата да се използват за мобилност: за командировки (пътни, дневни и квартирни), теренна работа, заплащане на такси за правоучастие в научни форуми и до 25% от средствата по проекта – за материали и консумативи, необходими за осъществяване на научните изследвания в приемащата организация-бенефициент; [↑](#footnote-ref-3)